Richard Kuhn

Richard Kuhn (* 3. december 1900, Viedeň, Rakúsko – † 1. august 1967, Heidelberg, Nemecko) bol rakúsko-nemecký biochemik, ktorý v roku 1938 získal Nobelovu cenu za chémiu za „prácu na karotenoidoch a vitamínoch“.

 Životopis 
V roku 1918 začal študovať chémiu na Viedenskej univerzite. Potom pokračoval štúdiom na mníchovskej univerzite, kde v roku 1922 získal doktorát.

Po štúdiu pracoval na mníchovskej univerzite, potom na vysokej technickej škole (ETH) v Zürichu a od roku 1929 na univerzite v Heidelbergu, kde sa v roku 1937 stal vedúcim oddelenia chémie.

Zaoberal sa teoretickými problémami organickej chémie (napr. stereochemickými vlastnosťami alifatických a aromatických zlúčenín, alebo kyslosťou uhľovodíkov) a biochémiou (karotenoidy, flavíny, vitamíny a enzýmy). Najviac sa venoval vitamínom B2 a B6.

Cez druhú svetovú vojnu pracoval na vývoji chemických zbraní. V roku 1944 objavil zlúčeninu soman, ktorá sa neskôr používala ako chemická zbraň.Lukey, B. J., Salem, H., 2007, Chemical Warfare Agents: Chemistry, Pharmacology, Toxicology, and Therapeutics. CRC Press. p. 12.

V roku 1928 sa oženil s Daisy Harmannovou, s ktorou mal dvoch synov a štyri dcéry.

 Referencie 

 Iné projekty 

 Externé odkazy 
 Biografia na Nobelprize.org

 Zdroj 

Kategória:Osobnosti z Viedne
Kategória:Rakúski chemici
Kategória:Nemeckí biochemici
Kategória:Nositelia Nobelovej ceny za chémiu
Kategória:Rakúski nositelia Nobelovej ceny
Kategória:Nemeckí nositelia Nobelovej ceny
Kategória:Absolventi Viedenskej univerzity
Kategória:Osobnosti na rakúskych poštových známkach
Kategória:Absolventi Ludwig-Maximilians-Universität München
Kategória:Držitelia čestných doktorátov Viedenskej univerzity